ફૂટબોલ ગ્રાઉન્ડમાં પાણીનો ટાંકો નહીં હોવાથી બાજુમાં રહેલા ક્રિકેટ ગ્રાઉન્ડમાંથી નળી મારફતે પાણી લેવામાં આવતું હતું તેની જગ્યાએ નવો ટાંકો બનાવવાની માગણી કરવામાં આવતાં તેમણે ટાંકો બનાવવાની પ્રક્રિયા ટૂંક સમયમાં જ હાથ ધરાશે તેવી ખાતરી આપી હતી. આ ઉપરાંત ગ્રાઉન્ડ પર નવી માટી નાખવા, પેવેલિયન ઊભું કરવા, વધુ લાઈટનો ઉમેરો કરવા સહિતની સગવડ આપવાનો કોલ તેમણે આપતાં ફૂટબોલના ખેલાડીઓ અને કોચમાં ખુશીની લાગણી વ્યાપી જવા પામી હતી.ઉલ્લેખનીય છે કે આ ફૂટબોલ ગ્રાઉન્ડ ઉપર આગામી બે માસમાં મેજર કહી શકાય તેવી ગુજરાત પ્રિમિયર લીગ ફૂટબોલ ટૂર્નામેન્ટ અને નેશનલ કક્ષાની અન્ડર-૧૭ બોયઝ ટૂર્નામેન્ટ રમાવાની હોવાથી અહીં સુવિધા ઊભી કરવાની તાતી જરૂરિયાત હતી.